Wes-Kaap-staking begin weer volgende week | Maroela Media
Plaasarbeiders in die Wes-Kaap sal volgende week weer begin staak ná onsuksesvolle loononderhandelings tussen AgriSA en die regering.
“Ons is nou op die punt waar die mandaat van die werkers is om op 9 Januarie weer met die staking te begin,” het Tony Ehrenreich, provinsiale sekretaris van die vakbondfederasie Cosatu, gesê. Ehrenreich sê AgriSA en individuele boere het nie veel in terme van onderhandelings aangebied nie, en werkers het geen keuse as om met hul staking voort te gaan nie.
Werkers eis ‘n dagloon van R150. Talle verdien tans R80 per dag. Die staking is einde 2012 opgeskort op die voorwaarde dat onderhandelings tussen arbeidsverteenwoordigers en individuele boere sou voortduur.
Ten minste twee mense is tydens die gewelddadige staking tussen 27 Augustus en 4 Desember oorlede.
Hoe kan Tony die mense so mislei.Dit is deur sy propaganda dat die stakers so optree.Die meeste van hulle-het nie eens n werk nie,maar hulle word gebruik om te staak.
Tony,waarvandaan kom jou kos-so hou op met jou streke.Dit gaan oor die ANC en nie die plaas werkers nie.
Los die plaas werkers uit-sodat hulle kan werk,.